Heidi Gjermundsen Broch

Heidi Gjermundsen Broch (født 1975) er en norsk skuespiller og sanger ansatt på Det norske teatret. 

Broch er utdannet på Paul McCartneys Liverpool Institute for Performing Arts i 1995–1997 og Teaterhøgskolen 1997–2000.

Hun startet karrieren med hovedroller i stykkene Ronja Røverdatter og Keisaren av Portugalia på Det norske teatret. Etter det har hun hatt roller i musikalene My Fair Lady, Piaf, Musical Musikal og Bør Børson Jr. Hun var i 2005 og 2006 aktuell i revyen 100 år i rødt, hvitt og blått og høsten 2005 hadde hun en sentral rolle i Shakespeare-stykket Richard II. Hun har i tillegg hatt roller som An-Magritt samt som Polly Peachum i Tolvskillingsoperaen og som «Donna» i ABBA-musikalen Mamma Mia! på Folketeateret i Oslo i 2009.

I 2011 mottok hun Heddaprisen og Teaterkritikerprisen i kategorien for beste kvinnelige hovedrolle for sin rolle som Diana i musikalen Next to Normal. 

Broch er gift med skuespilleren Nicolai Cleve Broch og har to barn sammen med ham.

Referanser

Eksterne lenker 
 
 Piaf
 Intervju (Dagbladet, 2000)

Norske skuespillere
Skuespillere ved Det Norske Teatret 
Vinnere av Heddaprisen
Deltakere i Stjernekamp
Personer fra Råde kommune